cyanic-selkie/wikianc huggingface dataset:
Pomarkun vanha kirkko
Pomarkun vanha kirkko Pomarkussa on rakennettu vuonna 1802. Kirkon suunnittelusta ja rakentamisesta vastasivat tavalliset talonpojat. Perimätiedon mukaan rakennustyöstä vastasivat Huhdanmäen isäntä ja Heikki Lintula Kullaalta sekä Iso-Savon isäntä Pomarkusta apunaan joukko muita paikallisia talollisia ja heidän renkejään. Kirkko on kopio Lintulan Kauvatsalle Per Wilhelm Palmrothin piirustusten pohjalta vuonna 1800 rakentamasta Kauvatsan vanhasta kirkosta lukuun ottamatta tornin yläosan muotoa. Kirkon ulkoseinät saivat lautaverhoilun vasta vuonna 1838. Sitä ennen seinä hirret olivat verhoilemattomat. Kirkon sisäseinät laudoitettiin vuonna 1854 Jaakko ja Iisakki Marttilan johdolla jonka jälkeen leväsjokelainen Henrikki Lilja maalasi sisäseinät valkoisiksi sinisin koristein.
Jääkiekon alle 18-vuotiaiden maailmanmestaruuskilpailut
Mitalitaulukko
Taulukko on päivitetty vuoden 2023 maailmanmestaruusturnauksen jälkeen.
Levoteatteri
Levoteatterin koollekutsujana toimi Heidi Bergström, joka on toiminut perustamisesta asti myös hallituksen puheenjohtajana ja teatterin vastaavana tuottajana. Hänen rinnallaan perustajajäseniä ovat Minea Lång, Amy Burgess, Niko Hallikainen, Topias Toppinen, Santeri Tamlander, Riku Vuorensola, Henna Helasvuo, Eetu Palomäki, Elsi Vertanen ja Viola Virtamo. Levoteatteri toimii pääasiassa epäkonventionaalisissa tiloissa eikä teatterilla ole omaa teatteritilaa. Levoteatteri tuottaa vuosittain esityksiä ja tapahtumia ympäri Suomea, pääasiassa pääkaupunkiseudulle.
Runokuvaa
Runokuvaa on Levoteatterin nimen alla kaksi vuotta toiminut sana- ja kuvataiteita yhdistävä taidenäyttely. Ensimmäiset kaksi vuotta Runokuvaa toimi itsenäisesti tuottaja Heidi Bergströmin luotsaamana, mutta Levoteatterin perustamisen myötä näyttely siirtyi osaksi Levoteatterin toimintaa. Vuonna 2020 Runokuvaa-näyttelysarjan vastaavaksi tuottajaksi vaihtui Niko Uusi-Simola.
Runokuvaa 2 (2018) taiteilijat:
Niko Tiainen, Elisa Luukkainen, Lauri Laukkanen, Samuli Koivulahti, Neo Aarnikotka, Sanna Rämö, Petri Dámsten, Mia Westerling, Mari Kaakkola, Martta Jylhä, Eetu Palomäki, Karlo Haapiainen, Astrid Mannerkoski, Iida Jauho, Niilo Luotonen, Eetu Palomäki, Topias Toppinen, Sanni Kriikku, Riku Vuorensola
Blue Beetle
Hahmon historia
Sittemmin 1960-luvulla hahmon seikkailut lakkautettiin ja tilalle tuotiin Steve Ditkon luoma Ted Kord, joka jatkoi Blue Beetlen seikkailuja vuodesta 1966 alkaen. Kord oli alkuperäisen Blue Beetlen Dan Garretin oppilas, joka kantoi opettajansa kuoltua Blue Beetlen perintöä. Kord oli kekseliäs sankari, joka käytti hyväkseen useita vempaimia. Hän sai opettajaltaan myös salaperäisen lehtisarvisen, mutta ei kyennyt avaamaan mekaanista sotahaarniskaa, joka olisi antanut Kordille supervoimia. Myöhemmin hän liittyi Oikeuden Puolustajiin, jossa hän tapasi parhaan ystävänsä Booster Goldin. Sittemmin Ted Kordin Blue Beetle tapettiin Countdown to Infinite Crisis sarjakuvasarjassa vuonna 2005, jossa hän joutui Maxwell Lordin vangitsemaksi. Maxwell pakotti Kordia liittymään organisaatioonsa, mutta kieltäydyttyään häntä ammuttiin päähän.
Ismo Läntinen
Kauden jälkeen hän palasi Ässien organisaatioon, ja liittyi syksyllä 1999 kesken kauden Ässien Vladimir Jursinov jr n ja Simo Ketolan valmennusryhmään, Ketola erotettiin 2 viikkoa Läntisen tulon jälkeen ja näin Ismo peri hänen paikkansa kakkosvalmentajana kauden loppuun. Keväällä Ässät tiedotti että Jursinov siirtyy sivuun, vaikka hänellä oli voimassa oleva sopimus. Kun Ismo Läntisen kanssa tehtiin vuoden sopimus päävalmentajaksi. Läntinen ei ehtinyt valmentamaan Ässiä kuin 7 ottelun verran syyskuussa 2000 kun hänet erotettiin, ja tilalle tuli edelleen Ässissä kirjoilla ollut Jursinov, joka oli puoli vuotta sitten syrjäytetty Läntisen tieltä.
Läntinen on vuodesta 2013 alkaen edustanut perussuomalaisia Porin kaupunginvaltuustossa. Hän oli ehdolla eduskuntavaaleissa 2015, joissa hän sai 260 ääntä.
Joulukalenteri: Porokuiskaajan arvoitus
Sarjan julkaisi DVD:llä VLMedia 30. lokakuuta 2015.
Juoni
Koko seuraavan päivän kolmikko odottaa Kauppista saapuvaksi. Kaikkien nukkuessa Kauppinen hiipii Väinön asuntoon ja alkaa vähin äänin rosvota tämän tekemiä joulukoristeita. Kauppinen tiputtaa shakkilaudan yrittäessään varastaa sen saaden kaikki heräämään. Kauppinen ilmoittaa, ettei suostu vaihtokauppaan medaljongista. Pirpanan pidettyä pitkähkön puheen siitä, mitä on oppinut viimeisten tapahtumien aikana, alkaa medaljonki säihkyä saaden Kauppisen pudottamaan sen. Pirpanan nostaessa sen maasta Rekku kertoo hänelle, että tämä on uusi porokuiskaaja. Pirpana oli pitkin Väinöllä olon kuullut Rekun puhumista, mutta oli pitänyt sitä omana kuvitelmanaan. Pirpanalle selviää, että Rekku on Sherlokkisen työpari joulupukin erikoisosastolla ja että tämän tulo Väinölle oli osa hänen suunnitelmaansa. Kauppinen ymmärtää antamisen ilon ja päättää antaa kaiken pois hänelle vuosien mittaan kertyneestä runsaasta tavaramäärästään.
Paavin laivasto
Historia
Kirkkovaltiota suojasi alun alkaen Bysantin laivasto, mutta muslimien hyökättyä Roomaan vuosina 843 ja 846 Kirkkovaltio totesi tarvitsevansa omat merivoimat. Paavin laivasto oli käytössä ensi kertaa merirosvoja vastaan käydyssä Ostian taistelussa vuonna 849
Erkki Toivanen (vuorineuvos)
Erik (Erkki) Jalmari Toivanen (23. marraskuuta 1927 Hanko – 27. heinäkuuta 2000 Helsinki) oli suomalainen yritysjohtaja ja varatuomari. Hän oli Onninen Oyj:n toimitusjohtaja vuosina 1956–1991. Hänelle myönnettiin vuorineuvoksen arvo 1978. Hänet valittiin myös vuoden liikemieheksi 1995.
Pentti Pajari
Pentti Pellervo Pajari (19. lokakuuta 1914 Helsinki – 17. toukokuuta 1982 Helsinki) oli suomalainen yritysjohtaja ja pääkonsuli, joka toimi kahvi- ja leipomoalalla.
Ryökäsvesi-Liekune
Ryökäsvesi
Ryökäsvesi on 13,7 kilometriä pitkä ja 7,2 kilometriä leveä. Sen pinta-ala on kartasta mitattuna noin 3 680 hehtaaria. Järvenosat ovat varsin erilaisia. Kun Liekune on pitkänomainen järviallas, on Ryökäsvesi rikkonaisempi. Sen kaksi suurta niemeä Rehniönniemi ja Kilkinsaarien niemi ovat rantaviivaltaan monipolvisia niemiä, joiden suojiin jää pitkiä lahtia. Rehniönniemi on lähes neljä kilometriä pitkä. Sen niemenkärjen sisään jää Köyhälahti ja niemen taakse itäpuolella jää suojaan yhdeksän kilometriä pitkä lahti Kotkatvesi. Lahdensuun eteläpuolella sijaitsee suuri Haapasaari ja saaren eteläpuolella aukeaa järvenselälle Merraslahti. Merraslahden eteläpuolella työntyy länteen päin Kilkinsaaret niminen yli 3,5 kilometriä pitkä niemi. Niemen edustalla sijaitsee suuret saaret Häyrynen ja Vuohisaari, jotka osaltaan sulkevat niemen eteläpuolelle Hintikanselän. Hintikanselkä on laaja lahti, jolla on suuri järvenselkä. Siitä työntyy etelään kapea Lamminlahti. Ryökäsveden itärannassa sijaitsee kilometrin leveä Särkiniemi, joka suojaan jää Mäntykaarteenlahti. Aiemmin toteutettu järvenlasku näkyy vielä selvästi paikannimistössä. Kilkinsaaret ovat maatuneet niemeksi, Särkiniemen edustalla sijaitsevat Naurissaari ja Kangassaari ovat yhdistyneet yhdeksi saareksi ja pohjoisosissa sijaitsevat Papinsaaret muodostavat nykyään yhden saaren. Papinsaarien itäpuolella oleva Köyhäsaari on nykyään niemi, jonka kannaksella kulkee tie. Papinsaaret suojaavat järvenosan luoteista osaa Urmaslahtea, jonka länsipuolella sijaitsee Hirvensalmen kirkonkylään päättyvä niemi.
Järvenosan ympäristössä kohoaa muutama matala mäki, joka erottuu järvelle saakka. Metsäinen Merrasmäki kohoaa itärannalla 165 metrin korkeuteen. Se näkyy lähinnä Merraslahdella tai Sorsalahdella. Onttojenmäki näkyy vain Urmaslahdella. Ryökasveden rannat ovat pääosin metsämaata ja sen rannoilla on vapaa-ajan asutusta. Nimettyjä kyliä tai kulmakuntia ovat kirkonkylän ja Humpurinmäen lisäksi Kotkatveden rannalla sijaitseva Kero ja Särkiniemellä sijaitseva Kilkinkylä. Korkeaa Merrasmäkeä ei kuitenkaan erota Merraslahden pohjukasta käsin.
Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Liekuneen–Ryökäsveden alueeseen (14.922) järvi kuuluu.
Ristiinpromootio
Saman yhtiön mediatuotteiden ristiinpromootio
Ristiinpromootiota voidaan tehdä myös kilpailijoiden kesken koko toimialan hyväksi. Esimerkiksi sanomalehdet tekevät mieluummin isoja uutisia sanomalehtien lukemisen lisääntymisestä kuin sen vähenemisestä, kun taas televisiokanavat kiinnostuvat helpommin lukemisen vähenemisestä oman toimialansa asemaa pönkittääkseen.
Darwin D. Martin House
Darwin D. Martin House on arkkitehti Frank Lloyd Wrightin suunnittelema asuintalo Buffalossa, Yhdysvaltojen New Yorkin osavaltiossa. Talo rakennettiin vuonna 1903-1905. Se edustaa Wrightin preeriatyyliä parhaimmillaan.
Reettiset Alpit
Reettiset Alpit  on  Alppien osa. Se sijaitsee pääosin Sveitsissä Graubündenin kantonissa, mutta ulottuu myös Itävallan, Liechtensteinin ja Italian alueelle. Korkein huippu Piz Bernina, 4 049 metriä, kohoaa Italian ja Sveitsin rajalla. Sveitsin ainoa kansallispuisto Sveitsin kansallispuisto on vuoriston itäosassa. Vuoristo on saanut nimensä Reetian eli Raetian alueesta tai sitä asuttaneesta samannimisestä kansasta. Raetia oli Rooman imperiumin provinssina vuodesta 15 eaa. lähtien.
Napoleon: Total War
Napoleon: Total War on kehittyneempi versio sen edeltäjästä Empire: Total Warista, jossa muun muassa tekoälyn toimintaa on kehitetty.
Anefif
Kunnassa on yksi koulu ja terveysasema.
Helsinki Thunder
Suomalaisista kilpailussa ajoivat muun muassa Jyrki Järvilehto, Markku Alén ja Keke Rosberg. Tapahtumaviikonloppujen aikana esiintyi Ferrari-tallin Formula 1 -kilpa-auto. Lisäksi näytöskierroksia vanhalla Mercedes Benz F1 -hopeanuolella ajoivat Mika Häkkinen ja Keke Rosberg.
USS Washington (BB-56)
USS Washington (BB-56) oli Yhdysvaltain laivaston North Carolina -luokan taistelulaiva.
Unity Temple
Paikallisella unitaariuniversalistiseurakunnalla oli puinen, 1800-luvulla rakennettu kirkko, joka paloi maan tasalle salaman sytyttämässä tulipalossa vuonna 1905. Wright alkoi suunnitella uutta kirkkoa heti tulipalon jälkeisenä aamuna. Siitä piti tulla riittävän halpa jotta seurakunnalla olisi varaa siihen. Wright oli itse aktiivinen seurakunnan jäsen ja asui ja työskenteli lähellä kirkkoa. Koska kirkko sijaitsee meluisan kadun varrella, sen kadunpuoleisissa seinissä on mahdollisimman vähän ikkunoita.
Hopeapäät
Lajit ja anatomia
Hopeapäihin kuuluu neljä lajia kolmessa suvussa. Ne ovat keskikokoisia kaloja ja kasvavat korkeintaan 37 cm pitkiksi. Ruumiinrakenteeltaan hopeapäät ovat litteitä ja pyöreän- tai ovaalinmuotoisia. Silmä on hyvin suurikokoinen ja myös suu on suuri ja hampaat pienikokoiset. Kaloilla ei ole kylkiviivaa ja rintaevissä on piikki. Selkäeviä on yksi ja se on melko pitkä. Väriltään heimon lajit ovat hopeanhohtoisia.
Totuudentekijä
Totuudentekijä on filosofiassa se entiteetti, jonka ansiosta totuudenkantaja (kuten väittämä) on tosi. Väittämän epätotuudentekijä on se ulkoisen todellisuuden puoli, jonka ansiosta väittämä on epätosi (mikäli se on epätosi).
Yleisesti
Väite, jonka mukaan jokaisella totuudenkantajalla on totuudentekijä, johtaa kuitenkin filosofisiin ongelmiin, kuten esimerkiksi kysymykseen siitä, mitkä asiat ovat eettisten, modaalisten ja matemaattisten totuudenkantajien totuudentekijöitä. Toinen ongelma koskee negatiivisia olemassaoloa koskevia väittämiä ja universaaleja väittämiä. Mikä entiteetti tekee totta väittämästä ”yksisarvisia ei ole olemassa”? Eräs Richard M. Galen esittämä ratkaisuehdotus jälkimmäiseen ongelmaan on kaikkien asioiden kokonaisuus: jos todellisuus koostuu entiteeteistä x1, x2, jne., totuudentekijä olisi tällöin se asiaintila, että x1 ei ole yksisarvinen, x2 ei ole yksisarvinen, jne.
Matvei Azarenko
Matvei Sergejevitš Azarenko (, s. 5. huhtikuuta 1992 Novosibirsk, Neuvostoliitto) on venäläis-valkovenäläinen jääpalloilija, joka edustaa Venäjän toiseksi korkeimmalla sarjatasolla pelaavaa Lokomotiv Orenburgia.
Schynige Platte-Bahn
Rataverkko
Rata ei liity teknisesti muihin rautateihin, mutta Wilderswilissä on vaihtoyhteys Berner Oberland-Bahnin juniin.
Jälkikapitalistinen yhteiskunta
Jälkikapitalistisen yhteiskunnan piirteitä
Druckerin mukaan tiedosta tulee arvonluonnin perusta, mikä edellyttää uusia sosiaalisia rakenteita. Teollisuusyhteiskuntaan kuulunut pääoma vastaan työvoima ei Druckerin mukaan enää kuvaa tärkeimpiä suhteita. Drucker keskittyy analyysissään Eurooppaan, Yhdysvaltoihin ja Kanadaan, joissa siirtymä jälkikapitalistiseen yhteiskuntaan tapahtuu ensimmäisenä. Druckerin ennustuksen mukaan siirtymä jälkikapitalistiseen yhteiskuntaan olisi valmis 2010- tai 2020-luvulla. Druckerin mukaan kansallisvaltion merkitys on jälkikapitalismissa uhattuna.
Totuudenkantaja
Armstrongin kannan mukaan totuudet ovat siis tosia väittämiä ja epätotuudet epätosia väittämiä. Mentaaliselta kannalta väittämät ovat uskomusten ja ajatusten intentionaalisia objekteja ja kielelliseltä kannalta lausumien intentionaalisia objekteja. Väittämä on abstraktio jostain uskomuksista sekä uskomuksen sisältö, joka tekee uskomuksesta sen tietyn uskomuksen, joka se on.
Raaseporin tasoristeysturma
Vaikutukset
Yksikään maastokuorma-auton matkustajista ei käyttänyt turvavyötä. Turvavöitä ei ollut tapana käyttää, koska pimeässä ja ahtaassa tilassa ja taisteluvarustus yllä niiden kiinnittäminen oli hankalaa. Onnettomuustutkintakeskus suositti, että Puolustusvoimat kehittäisi autojensa turvavöitä helpommin käytettäviksi ja tehostaisi niiden käytön valvontaa. Neljä vuotta onnettomuuden jälkeen puolustusvoimien autoissa käytettiin edelleen samanlaisia turvavöitä kuin ennen onnettomuutta. Puolustusvoimat on testannut myös muita malleja, mutta tullut siihen tulokseen, että vaikka helpommin käytettäviä vöitä on tarjolla, nykyiset ovat turvallisimmat, jos ne vain puetaan päälle.
Saban kuningatar
Historiallisuus
Saban kuningattaresta ei ole toistaiseksi löydetty todisteita tai mainintoja Jemenissä tehdyissä arkeologisissa kaivauksissa.
François Arago
Tärkeimmät tieteelliset saavutukset
Arago tuki Augustin Jean Fresnelin teoriaa, jonka mukaan valo on luonteeltaan aaltoliikettä eikä hiukkassäteilyä. Aaltoteorian mukaan valon nopeuden pitäisi hidastua sen siirtyessä harvemmasta tiheämpään väliaineeseen, kun taas hiukkasteorian mukaan sen pitäisi nopeutua. Teorioiden testaamiseksi Arago esitteli vuonna 1838 koejärjestelyn, jolla voitaisiin verrata valon etenemisnopeutta ilmassa ja toisaalta vedessä tai lasissa. Koejärjestely oli kuitenkin niin monimutkainen, ettei kukaan kyennyt toteuttamaan koetta ennen kuin vuonna 1850. Arago oli siinä vaiheessa jo menettänyt näkönsä, mutta käyttämällä paranneltua versiota hänen esittelemästään järjestelystä Hippolyte Fizeau ja Léon Foucault kykenivät tuolloin todistamaan, että valonnopeus todellakin hidastuu tiheämmässä väliaineessa. Arago myös kehitti valon tutkimiseen käytetyt mittalaitteet polariskoopin ja fotometrin.
Muistaminen
Aragon nimi on yksi Pariisin Eiffel-torniin kaiverretuista 72:n tieteilijän nimestä. Hänen mukaansa on nimetty Kuussa sijaitseva Arago-kraatteri. Myös asteroidi 1005 Arago ja Neptunuksen renkaisiin kuuluva Aragon rengas on nimetty Aragon mukaan.
Sandy Pearlman
Pearlman oli myös pioneerina ns. stadion-luokan usean yhtyeen megakiertueiden kehittämisessä, kun hän yhdisti Black Sabbathin ja Blue Öyster Cultin samalle kiertueelle vuonna 1980. Myöhemmin mm. Lollapalooza- ja Ozzfest-kiertueet ovat toimineet samalla periaatteella.
Jauren kieli
Jaurea puhutaan Bandamajoen varrella Bouaflén aliprefektuurissa. Se kuuluu mandekielten kaakkoishaaran eteläryhmään. Lähin sukukieli on guro. Monet jauret osaavat guroa, baulea, djulaa tai ranskaa. Jaureksi on julkaistu aapinen, lukukirja ja Uuden testamentin käännöksiä latinalaisella kirjaimistolla.
Ryhmä Wagner
Marraskuussa 2022 vihittiin käyttöön Wagnerin päämaja Pietarissa.
Petturin kohtalo
24.11.2022 Prigožin sanoi lähettävänsä moukarin toimitettavaksi EU-parlamentille, joka oli edellispäivänä moittinut Wagneria ja leimannut Venäjän "terrorismia tukevaksi valtioksi". Prigožinin työtoveri heilutti viulukoteloa, jonka kahvassa oli tekoverta ja sisällä moukari.
Asema ja toiminta
Duumassa tehtiin 2010-luvulla useita palkkasoturiyritysten laillistamisehdotuksia, mutta ne kumottiin perustuslain vastaisina. Ranskan strategian laitoksen tutkijan Emmanuel Dreyfusin mukaan Venäjän hallinto hyötyy laittomuudesta: se auttaa valtion roolin kiistämisessä. Silti raporttien mukaan Wagnerin joukkoja on koulutettu Venäjän erikoisjoukkojen tukikohdan yhteydessä Krasnodarissa. Samanlaisia palkkasoturijoukkoja Kreml käytti jo 1990-luvulla tukiessaan Transnistrian ja Georgian kapinallisia.
Ukrainassa
Vuosina 2014–16 Ukrainassa operoi useita palkka-armeijoita. Myöhemmin Wagnerilla on ollut hallitseva rooli. Ukrainalaislähteiden mukaan Wagner osallistui Luhanskin kansantasavallan johtajien vastustajien eliminoimiseen ja heidän ryhmiensä aseistariisumiseen. Murhattuihin kuuluivat johtajat Aleksander Bednov (Batman), Sergei Kosogorov (Kosogor) ja Aleksei Fomin (Foma). Vuonna 2017 Luhanskissa erotettu "sisäministeri" Igor Kornet syytti "presidentti" Igor Plonitskia Ukrainan vakoojaksi. Venäjältä saapuneet wagnerilaiset varmistivat, että presidentti syrjäytettiin.
Khashamin taistelu
Iltayöllä 7. helmikuuta 2018 lähestyi noin 500 sotilaan ja 25 ajoneuvon ja panssarivaunun vahvuinen sotajoukko Eufratin lähellä olevaa yhdysvaltalaisten vartioimaa Conocon kaasukenttää, joka on Deir al-Zourin maakunnassa. Kenttää puolusti vain noin 40 Yhdysvaltain erikoisjoukkojen sotilasta. Amerikkalais­asiakirjojen mukaan venäläiset (ilmeisesti wagnerilaiset) ja muut Syyrian hallitusta tukevat joukot tulittivat Conocon joukkoa panssarivaunuilla, raskaalla tykistöllä ja kranaatinheittimillä.
Afrikassa
pienoiskuva|Venäläiset palkkasoturit suojelevat Keski-Afrikan presidentin saattuetta helmikuussa 2022. Wagnerin soturit ovat olleet aktiivisia Malin, Keski-Afrikan tasavallan, Mosambikin ja Libyan sodissa. He liittoutuvat sellaisten taisteluun joutuneiden johtajien ja miliisin komentajien kanssa, jotka voivat maksaa palveluistaan käteisellä tai tuottoisilla kaivostoimiluvilla arvokkaisiin mineraaleihin, kuten kultaan, timantteihin ja uraaniin. Wagnerin joukot ovat kohdanneet usein syytöksiä kidutuksesta, siviilien murhista ja muista väärinkäytöksistä.
Sudan
Sudanin kullantuotanto kasvoi huimasti vuoden 2011 jälkeen, kun Etelä-Sudanin itsenäistyminen oli vienyt suurimman osan maan öljyvarallisuudesta. Vain kourallinen sudanilaisia on rikastunut kullalla, jonka kauppaa hallitsee kenraali Hamdanin perhe. Sudanin keskuspankin mukaan noin 70 prosenttia kullasta salakuljetetaan maasta. Wagner tukee Hamdania ja se tuki myös hänen edeltäjäänsä, Omar al-Bashiria.
Kouvolan yhteiskoulu
Historia
Uutta koulurakennusta alettiin rakentaa vanhan lyseon tontille entisen rakennuksen taakse. Yhteiskoulun rakennus vihittiin käyttöön 16. marraskuuta 1963, ja samalla vuonna 1906 rakennettu punahonkainen "puulyska" purettiin.
Kim Jäämeri
Sotilasurasta
Jäämeri valmistui Kadettikoulusta ilmasotalinjalta vuonna 1987. Hän on palvellut seuraavissa tehtävissä:
Larkin’s Landing
Larkin's Landing on aavekaupunki Alamedan piirikunnassa Kaliforniassa. Kaupungin nimi on kunnianosoitus Stephen Larkinille, joka perusti kaupungin vuonna 1851.
Osaa eläimetkin pieree
Osaa eläimetkin pieree on vuonna 2011 ilmestynyt Pertti Kurikan Nimipäivät -yhtyeen EP-levy, jonka julkaisivat Mauski Records ja Punk & Pillu.
Pesäpallon suomensarja 1967
Pesäpallon suomensarjan 23. kausi pelattiin kesällä 1967. Sarja pelattiin edellisen kauden neljän sijasta nyt kolmessa lohkossa ja lohkovoittajat nousivat suoraan mestaruussarjaan kaudeksi 1968.
Mrs. Dalloway (elokuva)
Tuotanto
Mrs. Dallowayn kuvaukset alkoivat 28. heinäkuuta 1996 ja päättyivät 29. syyskuuta 1996. Elokuvan tuotanto oli keskeytettynä elokuun 14. päivästä syyskuun 3. päivään saakka. Elokuva kuvattiin Lontoon Westminsterissä ja Middlesexin Sheppertonin studioilla.
USS North Carolina (BB-55)
Palvelus
Alus raahautui Pearl Harboriin, missä se oli telakalla korjattavana 30. syyskuuta - 17. marraskuuta. Palvelukseen palattuaan alus oli Salomoneilla lukuun ottamatta huoltoa Pearl Harborissa maaliskuusta toukokuuhun 1943, jolloin alukselle asennettiin uudistettu tulenjohtojärjestelmä sekä tutkat.
Walter McFadden
Oakland Raiders varasi McFaddenin vuonna 2010 varausnumerolla 138. Tätä ennen hän pelasi Auburnin yliopiston joukkueessa. McFadden pelasi neljä ottelua Oaklandissa kaudella 2010. Kauden 2011 alussa hänen sopimuksensa purettiin. Tämän jälkeen hän kävi kokeilemassa Jacksonville Jaguarsissa, Cincinnati Bengalsissa ja Pittsburgh Steelersissä vuosina 2011 ja 2012 mahtumatta kuitenkaan yhdenkään joukkueen kokoonpanoon.
Niko Kukka
Kukka on Helsingin Jalkapalloklubin kasvatti, mutta ei noussut seurassa reservijoukkue Klubi 04:ää korkeammalle. Kaudeksi 2007 hän siirtyi FC Honkaan, jossa hän pelasi liigaa kaudella 2007, mutta vähän peliajan vuoksi oli myös lainalla Ykkösen Atlantiksessa. Kaudeksi 2008 hän siirtyi AC Ouluun, jota hän oli nostamassa Veikkausliigaan kaudella 2009. Kolmen vuoden jälkeen Kukka siirtyi Myllykosken Palloon kaudeksi 2011. . Kukka pelasi MYPA:ssa kaksi kautta ennen siirtymistään IFK Mariehamniin yksivuotisella sopimuksella.
Kukka on pelannut Suomen poikamaajoukkueissa 30 maaottelua. Hän on myös vaarallinen erikoistilanteiden antaja.
Italian taistelut
Italian sisällä olevat San Marinon ja Vatikaanin valtiot kärsivät myös sotatoimista.
Wollmar Yxkull
Yxkull omisti Tukholman Södermalmilla tontin, jonka viereinen katu on nyttemmin nimetty hänen mukaansa.
HMS Berwick (65)
Palvelus
Alus pysäytti kaksi saksalaista kauppalaivaa Wolfsburgin ja Uruguayn maaliskuussa 1940 Tanskan salmessa.
Taran monta elämää
Juoni
Sarjassa seurataan dissosiatiivisesta identiteettihäiriöstä kärsivän Tara Gregsonin (Toni Collette) elämää. Tara on naimisissa Max Gregsonin kanssa ja heillä on kaksi teini-ikäistä lasta. Tara on juuri päättänyt pitää taukoa lääkityksestään saadakseen selville häiriönsä syyn, minkä seurauksena hänellä ilmenee kolme sivupersoonaa: riehakas ja seikkailunhaluinen teini T, vanhanaikainen kotivaimo Alice sekä rivo, kaljaa juova Vietnamin veteraani Buck. Stressaava elämä tuo myöhemmin esille myös eläimekkään Gimmen, terapeutti Shoshanan, 5-vuotiaan Chickenin sekä Taran velipuoli Brycen. Muu perhe yrittää tukea ja elää sovussa Taran sairauden ja persoonien kanssa.
Paikallinen sopiminen
Paikallisen sopimisen kannatuksesta ristiriitaisia tuloksia
SAK:n marraskuussa 2020 teettämän kyselyn mukaan 64 prosenttia suomalaisista haluaa, että työehdoista, kuten palkoista, neuvottelevat tulevaisuudessa työntekijöitä ja työnantajia edustavat liitot. Yli 55-vuotiaat olisivat valmiit joustamaan palkoissa saadakseen mieleisemmät työajat.
Daria Gaiazova
Daria Gaiazova (s. 24. joulukuuta 1983) on entinen kanadalainen maastohiihtäjä.
Heini Koskinen
Heini Koskinen (s. 25. elokuuta 1980) on suomalainen sirkustaiteilija ja ilma-akrobaatti.
Corneliu Vadim Tudor
Kommunistivallan päätyttyä hän perusti Suur-Romania lehden ja Suur-Romania puolueen. Lehden levikki oli satojatuhansia 1990-luvun alkupuolella. Hän oli senaattorina 1992–2008 ja Euroopan parlamentissa 2009–2014. Vadim Tudorin artikkeleissa pilkattiin juutalaisia, unkarilaisia, romaneita ja liberaaleja. Vielä vuoden 2012 televisiohaastattelussa hän kielsi holokaustin tapahtuneen Romaniassa.
Pohorony Stalina
Pohorony Stalina on vuonna 1990 ensi-iltansa saanut runoilija Jevgeni Jevtušenkon ohjaama ja käsikirjoittama neuvostoliittolainen poliittinen draamaelokuva, joka sijoittuu vuoden 1953 Neuvostoliittoon Josif Stalinin hautajaisiin. Elokuva sai ensi-iltansa Yhdysvalloissa, Kalifornian Santa Monicassa, vuonna 1991.
Victory (DJ Khaledin albumi)
Victory on hip hop -tuottaja DJ Khaledin neljäs studioalbumi, joka julkaistiin 2. maaliskuuta 2010.
Andrew Johnson
Andrew Johnson (29. joulukuuta 1808 – 31. heinäkuuta 1875) oli Yhdysvaltojen 17. presidentti (1865–1869). Hän toimi ennen presidentiksi nousuaan räätälinä sekä edustajana useissa Tennesseen paikallishallinnoissa ja Yhdysvaltain kongressissa. Sisällissodan aikana hän oli Konfederaation ainoa Unionille lojaali senaattori vaikka henkilökohtaisesti kannattikin orjuutta.
Ura poliitikkona
pienoiskuva|vasen|[[Abraham Lincolnin salamurhan jälkeen Johnson nousi Yhdysvaltain 17. presidentiksi.]] Vuoden 1864 presidentinvaaleissa Lincoln valitsi Johnsonin varapresidenttiehdokkaakseen. Merkittävimpinä syinä valinnalle pidetään sitä, että Johnson oli demokraatti ja etelästä, mutta kannatti silti Unionia. Lincoln voitti vaaleissa vastaehdokkaansa kenraali George McClellanin selvästi ja pääsi näin toiselle kaudelle. Lincoln ja Johnson nimitettiin maaliskuussa 1865. Lavantautia sairastanut Johnson yritti helpottaa oloaan viskillä ja piti sammaltaen sekavan puheen, minkä vuoksi häntä luultiin koko Unionissa pitkään alkoholistiksi.
Edo (ohjausvaunu)
Kaupallinen liikenne ohjausvaunuilla aloitettiin 17. heinäkuuta 2013. Niitä käytettiin aluksi rantaradalla.
Saksa talviolympialaisissa 2018
Saksa saavutti kisoissa 14 kulta-, 10 hopea- ja 7 pronssimitalia. Se sijoittui mitalitilastossa Norjan jälkeen toiseksi. Yksittäisissä urheilumuodoissa se oli mitalitilaston paras ampumahiihdossa, ohjaskelkkailussa, rattikelkkailussa ja yhdistetyssä.
Kyproksentasku
Koko ja ulkonäkö
Linnun pituus on 14–15 cm ja paino keskimäärin noin 18–20 g, eli se on kivitaskun kokoinen. Kyproksentaskun katsottiin ennen olevan nunnataskun alalaji, mutta se on nykyisin oma lajinsa. Höyhenpuvultaan ja käytökseltään se muistuttaa nunnataskua, koiraan vatsapuoli on kuitenkin vaalean oranssi.
Elinympäristö
Kyproksentasku asuu vuorten karuilla rinteillä ja kivikkoisilla ylängöillä noin kahden kilometrin korkeuteen saakka. Se pesii paikoin myös puustoisilla alueilla. Koiras laulaa näkyvällä paikalla 5–10 m:n korkeudella.
(143649) 2003 QQ47
kehys|2003 QQ47 kiertorata on hyvin jyrkässä kulmassa suhteessa Maan kiertorataan. (143649) 2003 QQ47 (kirjoitetaan myös (143649) 2003 QQ47) on LINEARin 24. elokuuta 2003 löytämä Apollo-asteroidi. Aluksi arvioitiin, että oli olemassa vähäinen vaara (1:250 000) sen törmäyksestä Maahan. Törmäys olisi ollut mahdollinen vuonna 2014. Pian kuitenkin todettiin, että asteroidi ei ole uhka Maalle. Myös useita muita vasta löydettyjä asteroideja on alkujaan pidetty uhkina Maalle.
Martti Jännes
Jännes sai töistään muun muassa kaksi hopeista ja kaksi pronssista leijonaa Cannesin mainoselokuvafestivaaleilla. Työtoveri Pentti Teirikari arveli vuoden 2000 muistelmissaan Jänneksen olleen festivaalien palkituin suomalainen.
Jännes teki 1970-luvun puolivälistä 1980-luvun loppuun Yleisradiolle tietoiskuja Pentti Teirikarin muistin mukaan ainakin 150 kappaletta. Niiden tilaajina olivat muun muassa Liikenneturva, Suomen Punainen Risti, Alko, Kotimaisen Työn Liitto, poliisi, verohallinto sekä sosiaali- ja terveyshallinto. Jänneksen kaupallisista mainoselokuvista pisimpään esitettyjä on Transmerin Off!-hyttyskarkotteen Lapin-tarina ”Miksi sinä etelän mies huitot? Mikset sinä käytä Ohvia?”.
James Buchanan
Nuoruus
James Buchanan syntyi 23. maaliskuuta 1791 Pennsylvanian Cove Gapissa. Hänen isänsä oli Irlannista Yhdysvaltoihin muuttanut kauppias James Buchanan vanhempi ja äitinsä Elizabeth Speer. Nuorempi James Buchanan kävi Dickinson Collegen Carlislessa Pennsylvaniassa ja alkoi tämän jälkeen opiskella lakia. Hän sai lakimiehen oikeudet vuonna 1812 ja alkoi harjoittaa ammattiaan Lancasterissa Pennsylvaniassa.
Ura poliitikkona
Vuonna 1853 presidentti Franklin Pierce nimitti Buchananin Yhdysvaltain Britannian-ministeriksi. Tänä aikana Buchanan auttoi luonnostelemaan niin kutsuttua Ostendin manifestin. Suunnitelman mukaan Yhdysvallat olisi vallannut Kuuban sen silloiselta emämaalta Espanjalta itselleen. Vaikka suunnitelmaa ei koskaan pantu täytäntöön, aiheutti se suurta vastarintaa orjuutta vastustaneiden keskuudessa.
Sten’s Stoned
Sten's Stoned on vuosina 1980–1985 ja 2010–2013 toiminut sekä vuodesta 2017 edelleen keikkaileva suomalainen reggae-yhtye.
James Buchanan
Viimeiset vuodet ja kuolema
Jätettyään Valkoisen talon Buchanan siirtyi viettämään eläkepäiviään Wheatlandin maatilalle Lancasteriin Pennsylvaniaan. Sisällissodassa hän tuki Unionia ja Lincolnia. Vuonna 1866 hän sai valmiiksi muistelmansa, Mr. Buchanan’s Administration on the Eve of Rebellion, jossa hän puolusti presidenttinä noudattamaansa politiikkaa. Buchanan kuoli 1. kesäkuuta 1868, ja hänet haudattiin kotikaupunkinsa Woodward Hill Cemetery -hautausmaalle.
Yksityiselämä
thumb|Buchananin pitkäaikaisen asuinkumppanin [[William R. Kingin on usein epäilty olleen Buchananin poikaystävä.]] Buchanan oli naimaton, edelleen ainoana Yhdysvaltain presidenteistä, ja hänen onkin usein epäilty olleen homoseksuaali. Vuonna 1819 hän meni kihloihin rikkaan virginialaisen tehtaanomistajan tyttären Ann Colemanin kanssa, mutta kihlaus purettiin myöhemmin. Buchananin on epäilty seurustelleen pitkäaikaisen asuinkumppaninsa ja Piercen lyhytaikaisen varapresidentin William Rufus Kingin kanssa. Häntä kutsuttiin usein pilkallisesti nimillä kuten ”his wife” ja parista käytettiin nimitystä ”Siamese twins”, joka oli tuon ajan slangisana homo- ja lesbopareille.
Savon Työmies
Savon Työmies voi tarkoittaa seuraavia asioita:
Anton Lindforss
thumb|Anton Lindforss Anton Lindforss (8. joulukuuta 1890 Tampere – 3. syyskuuta 1943 Helsinki) oli suomalainen ekspressionistinen taidemaalari, joka kuului Tyko Sallisen johtamaan marraskuulaisten ryhmään.
HMS Union (1811)
HMS Union oli Britannian kuninkaallisen laivaston vuonna 1811 vesillelaskettu Boyne-luokan 98-tykkinen toisen luokan linjalaiva.
Platynaspis
Platynaspis on leppäkerttujen heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu ainakin kuusi lajia. Suomessa suvun edustajia on tavattu yksi laji. Suomessa esiintyy vakiintuneena, mutta hyvin harvinaisena paistepirkko (Platynaspis luteorubra).
HMS Ocean (1761)
Valmistus
Alus tilattiin 22. huhtikuuta 1758 Chathamin telakalta, jossa rakennustöistä vastasi John Lock. Köli laskettiin 4. elokuuta 1758. Alus laskettiin vesille 21. huhtikuuta 1761 ja valmistui 9. kesäkuuta, jolloin valmistuskustannukset olivat 58 292 puntaa 10 shillinkiä ja 9 pennyä sisältäen varustamisen.
Palvelus
Alus otettiin palvelukseen huhtikuussa 1761 Hawken laivasto-osastoon päällikkönään William Langdon. Se poistettiin palveluksesta maaliskuussa 1763. Aluksen kunto tarkastettiin 14. lokakuuta 1769, minkä seurauksena sitä korjattiin elokuusta 1769 helmikuuhun 1770 Plymouthissa. Alus palautettiin palvelukseen lokakuussa 1770 päällikkönään James Cranston, jonka alaisuudessa se lähti Falklandille. Seuraavana vuonna aluksen päällikkönä oli Joseph Knight sen ollessa vartiolaivana Plymouthissa.
Savon Työmies (1920–1921)
Savon Työmies perustettiin SDP:n Kuopion piirin äänenkannattajaksi Suomen sosialistisen työväenpuolueen leiriin siirtyneen Savon Kansan tilalle. Puoluejohdon linjaa edustaneen lehden talous oli heikko, tilaajamäärä pieni ja journalistinen taso vaatimaton. SDP:n kannatuksen huvetessa Savon Työmiestä julkaissut Savon Työväen Sanomalehti Oy joutui konkurssin partaalle ja lehti lopetettiin syyskuussa 1921. Vuonna 1924 puolueen piirilehdeksi tuli mikkeliläinen Vapaus, kunnes vuonna 1930 alettiin julkaista uutta Savon Työmies -nimistä lehteä.
Kolmesti viikossa ilmestyneen lehden painos oli aluksi 1500, mutta vuonna 1921 enää 600 kappaletta. Päätoimittajina ja vastaavina toimittajina työskentelivät Kalle Hyvärinen (1920), Emil Pienimäki (1920–1921), Hugo Virtanen (1921) ja Paavo Leppänen (1921).
Ogdens’ Nut Gone Flake
Taustaa ja äänitykset
Albumin työstöön kului aikaa kaiken kaikkiaan vuoden verran. Koska yhtyeen manageri Andrew Loog Oldham omisti Small Facesin levy-yhtiön, Immediate Recordsin, oli hänelle kannattavampaa viedä yhtye studioon kiertueen sijasta. Suurin osa albumin kappaleista kirjoitettiin tammikuussa 1968, jolloin Small Faces toimi The Who -yhtyeen lämmittelijänä tämän Australian-kiertueella, joka puolestaan kirjoitti tuohon aikaan suuren osan Tommy-rockoopperastaan. Yhtyeet soittelivat kiertueen aikana usein keskenään ja samalla antoivat toisilleen vaikutteita.
Australian-matkalta Small Faces sai paljon kasaan musiikkia ja sävellyksiä, mutta sanoituksia jäi uupumaan. Niinpä manageri Andrew Loog Oldham lähetti yhtyeen jäsenet inspiraation toivossa veneretkelle Thames-joelle. Tämän matkan aikana yhtye keksi tarinan, jossa puolet kuusta häipyisi näkyvistä.
Julkaisu
Ogdens’ Nut Gone Flake ilmestyi markkinoille 24. huhtikuuta 1968. Levy nousi Britannian listaykköseksi kuuden viikon ajaksi ollen samalla viimeinen brittilistalle yltänyt Small Faces -albumi, ellei myöhempiä kokoelma-albumeja oteta huomioon. Myös muutamissa Manner-Euroopan maissa levy saavutti menestystä – Länsi-Saksassa ja Suomessa levy nousi top 10:een ja Norjassa top 20:een. Yhdysvalloissa sijoitus oli 159, mikä riitti tekemään siitä yhtyeen menestyneimmän albumin Atlantin länsipuolella. Myös kriitikoilta Ogdens’ Nut Gone Flake sai hyvän vastaanoton.
Myöhempiä vaiheita ja tunnustuksia
Albumia on pidetty Small Facesin mestariteoksena, vaikkakin jotkut yhtyeen fanit antavat kyseisen kunnian ryhmän debyyttialbumille tai ensimmäiselle Immediaten julkaisemalle albumille Small Faces. Ogdens’ Nut Gone Flakea on tituuleerattu myös yhdeksi ensimmäisistä todellisista konseptialbumeista sekä brittipsykedelian perusteokseksi.
Kokoonpano
Small Faces
Howard H. Aiken
thumb|200px|[[Harvard Mark I / IBM ASCC, vasen puoli.]] Howard Hathaway Aiken (8. maaliskuuta 1900 Hoboken, New Jersey, Yhdysvallat – 14. maaliskuuta 1973 St. Louis, Missouri, Yhdysvallat) oli yhdysvaltalainen tietojenkäsittelytieteen pioneeri ja IBM:n Harvard Mark I -tietokoneen alkuperäinen suunnittelija.
Charles Babbagen Differenssikone herätti Aikenin kiinnostuksen.
Gilberto Valbuena Sánchez
Gilberto Valbuena Sánchez (4. helmikuuta 1929 – 22. joulukuuta 2021) oli meksikolainen roomalaiskatolinen piispa. Hänet vihittiin papiksi 21. toukokuuta 1955 ja nimitettiin La Paz en la Baja California Surin prelaatiksi sekä Vazari-Diddan titulaaripiispaksi 9. joulukuuta 1972. Piispaksi vihkiminen seurasi 8. helmikuuta 1973. Pääkonsekraattorina toimi José Abraham Martínez Betancourt, jota avustivat Estanislao Alcaraz y Figueroa ja Rosendo Huesca Pacheco.
Lamont Dozier
Elämä ja ura
Balladi ”Trying to Hold On to My Woman” menestyi hyvin ja Dozierin ABC-debyyttialbumi Out Here on My Own saavutti kultalevyrajan. Hän nauhoitti ABC:lle vielä albumit Black Bach ja Love & Beauty ennen siirtymistään Warner Bros. Recordsille vuonna 1976.
Eddie Holland
Edward ”Eddie” Holland Jr. (s. 30. lokakuuta 1939 Detroit) on yhdysvaltalainen laulaja, lauluntekijä ja musiikkituottaja. Hänet tunnetaan erityisesti työstään Lamont Dozierin ja veljensä Brian Hollandin kanssa Motown-yhtiössä 1960-luvulla.
Hollandit ja Dozier (nimet esitetään usein muodossa Holland–Dozier–Holland) kirjoittivat ja tuottivat Motown-artisteille lukuisia hittejä, mukaan lukien 12 pop-listan kärkisijalle noussutta kappaletta, ja olivat merkittävä tekijä pienen detroitilaislevymerkin nousussa kansalliseen menestykseen. Heidän tuotantoonsa sisältyivät Martha and the Vandellas -yhtyeen kappaleet ”Come and Get These Memories”, ”Heatwave” ja ”Quicksand”, The Isley Brothersin ”This Old Heart of Mine”, The Four Topsin ”I Can’t Help Myself” ja ”Reach Out, I’ll Be There” sekä Marvin Gayen ”Can I Get a Witness” ja ”You’re a Wonderful One”. The Supremes nauhoitti kuusi peräkkäistä Hollandien ja Dozierin kappaletta, mukaan lukien ”Stop! In the Name of Love”, ”Baby Love” ja ”You Can’t Hurry Love”.
Jeton Kelmendi
Jeton Kelmendi on jo vuosia kirjoittanut runoja, proosaa, esseitä ja novelleja. Hän avustaa säännöllisesti monia sanomalehtiä Albaniassa ja muissa maissa, artikkeleilla jotka käsittelevät kulttuuria ja poliittisia aiheita ja keskittyvät etenkin kansainvälisiin suhteisiin. Kelmendi tuli Kosovossa tunnetuksi jo ensimmäisestä kirjastaan Lupausten vuosisata, joka julkaistiin 1999. Sen jälkeen hän on kirjoittanut joukon muita kirjoja. Hänen runojaan on käännetty ainakin 22 kielelle ja julkaistu monissa kansainvälisissä kirjallisuusantologioissa.
Kämppäkankaan jätinkirkko
Jätinkirkko
Asuinpaikan rakenteita on kuvattu tavalla, että sielläkin olisi jätinkirkko. Sitä ei raportissa kuitenkaan mainita nimellä.
Tutkimuksia
Vesa Laulumaa on tarkastanut kohteen vuonna 1995, mutta ei suorittanut paikalla kaivauksia.
Kassorola
Kuntaan kuuluu 22 kylää. Asukkaat ovat miniankoja, fulbeja ja boboja.
José Luis Amezcua Melgoza
Amezcua Melgoza sai 9. kesäkuuta 2005 nimityksen Coliman piispaksi.
Eero Sahlberg
Pelaajaura
Sahlbergin tulokaskauden rooli Seagullsissa oli pieni, ja takamiesten kesken käytiin kovaa kilpailua peliajasta. Sahlberg ei taustaansa vedoten ollut erityisen pettynyt peliaikaansa, jota hänelle kertyi runkosarjassa noin neljä minuuttia ottelua kohden. Hänen ottelukohtaiset keskiarvonsa olivat runkosarjassa 1,2 pistettä ja 0,3 levypalloa. Seagullsin harjoituksissa Sahlberg oli energinen, ja hän halusi luoda joukkueen tekemiseen omalta osaltaan hyvän ilmapiirin. Seagulls sijoittui runkosarjassa kahdeksanneksi ja selviytyi viimeisenä joukkueena pudotuspeleihin, joissa se kuitenkin putosi jo puolivälierissä. Sahlberg ei pudotuspeleissä kentälle päässyt.
HMS Cumberland (57)
Palvelus
Sodan päätyttyä Cumberland osallistui Hollannin Itä-Intian uudelleen miehitykseen. Englantiin paluun jälkeen aluksesta tehtiin koealus ja se poistettiin palveluksesta vasta 1958. Alus saapui Cashmorelle Newportiin romutettavaksi 3. marraskuuta 1958.
Vietnamin–chamien sota (1446–1471)
Tähän päättyi Champan olemassaolo itsenäisenä kuningaskuntana. Valloitetuista alueista tuli Vietnamin maakunnat Thanh Hóa, Tu Nghia ja Hoai Nhon.
Iranilaiset kielet
pienoiskuva|Iranilaisten kielten puhuma-alue. Iranilaiset kielet ovat indoeurooppalaiseen kieliperheeseen kuuluva keskenään sukua oleva kieliryhmä. Indoarjalaisten ja nuristanilaisten kielten kanssa ne muodostavat indoeurooppalaisen kieliperheen indoiranilaisen haaran.
Elokuvaus
Viisi edeltävää keksintöä
Viides elokuvauksen syntymiseen tarvittu edistysaskel oli sellaisen mekanismin kehittäminen, joka liikuttaa materiaalia nykäyksittäin, pysähtyen vähintään nuo ihmissilmän vaatimat 16 kertaa sekunnissa. Tällaista mekanismia tarvittiin niin kuvasarjoja kuvaavaan kameraan että kuvia seinälle heijastavaan laitteeseen eli projektoriin ohjaamaan filminauhan kulkua. Tällainen mekanismi oli rakennettu jo 1800-luvun puolenvälissä kehitettyyn ompelukoneeseen: siinä liikkuva kangas pysähtyi useita kertoja sekunnissa vastaanottamaan lävistävän neulan. Elokuvaprojektoreissa tämä keksintö tunnetaan yhä nimellä maltanristimekanismi, ja samantapainen laite nykii filmiä eteenpäin myös elokuvakameran pyörivässä sulkimessa. Tämä mekanismi tarvitsee avukseen filmin reunan rei'ityksen, jota sanotaan perforoinniksi. Perforointia ja askelittaista kuvansiirtomekanismia käytettiin Lumièren veljesten yrityksen kehittämässä kinematografissa.
Kuvan laatu ja yleissävy
Filmimateriaalin keskeinen kuvanlaatua määrittävä ominaisuus on käytettävä filmiformaatti, joka ilmoitetaan filminauhan leveytenä millimetreissä. Standardeiksi ovat muodostuneet 8 mm:n levyinen, vain amatöörikuvaukseen soveltuva kaitafilmi, 16 millimetrin ”puoliammattilaiskäyttöön” ja pienen budjetin tuotantoihin soveltuva kaitafilmi, yleisin kaupallisten elokuvien materiaali 35 millimetrin kinofilmi (jota käytetään myös valokuvauskameroissa), sekä vain suuren budjetin spektaakkelielokuvissa (kuten Ben-Hur tai 2001: Avaruusseikkailu) käytetty 70 millimetrin filmi. Filmiformaatin ja värin tai mustavalkoisuuden lisäksi valittavana on joko positiivista kuvaa tuottava kääntöfilmi (vastaa valokuvauksen diafilmiä) tai negatiivifilmi. Filmiemulsion ”nopeus” eli valoherkkyys ulottuu hitaista mutta hienorakeisista 50 ISO:n filmeistä erittäin nopeisiin, hämärässä tapahtuvaan kuvaukseen soveltuviin 800 ISO:n filmeihin. Elokuvauksessa käytettävät filmimateriaalit poikkeavat toisistaan myös värikylläisyyden, värisävyjen toiston ja kontrastin (sävyjakauman jyrkkyys täysin mustasta täysin valkoiseen) osalta.
Arbetaren
thumb|200px|Lehden ensimmäisen numeron etusivu.
Cubiculum
Cubiculum (latinan sanasta cubo "maata, maata pöydän ääressä, aterioida") tarkoittaa roomalaisen yksityistalon makuuhuonetta. Tilan keskeinen funktio on nukkuminen, mikä merkitys sillä on yhä moderneissakin teksteissä. Myöhäisantiikissa sillä on lisäksi kuvaannollista merkitystä. Tila on yksityisyyttä tarjoava rauhallinen, pimeä ja suljettava tila. Siellä vastaanotettiin ystäviä ja hoidettiin yksityisasioita, ja pääsy sinne oli yleensä kutsusta.
Tommy Anders
Tommy Anders (s. 1990) on amerikkalainen aikuisviihdenäyttelijä, joka on erikoistunut homoeroottisiin elokuviin. Nuoresta iästään huolimatta hän on näytellyt useissa elokuvissa. Hän on vaaleahiuksinen ja sinisilmäinen. Yleensä hänellä on elokuvissa niin sanottu top-rooli. Anders työskenteli ainoastaan Helix Studiosille, mutta lopetti vuonna 2011.
Belgian historia
Kylmän sodan jälkeen
Heinäkuussa 2013 kruununprinssi Philippe tuli Belgian uudeksi kuninkaaksi hänen isänsä kuningas Albert II:n luovuttua kruunusta.
Ilona Riipinen
Riipinen on ollut Helsingin yliopiston hallituksen jäsen vuodesta 2018. Keväällä 2023 Riipinen sai ruotsalaisen Göran Gustafssonin alle 45-vuotiaalle tutkijalle myönnettävän fysiikanpalkinnon.
Olbia (Skyytia)
Maantiede
Olbian kaupunki sijaitsi Borysthenes-joen (nyk. Dnepr) jokisuulahden alueella. Kaupungin alkuperäinen paikka oli oletettavasti niemellä, joka on nykyisin muuttunut Berezanin saareksi (46.59889°N, 31.41167°W). Se sijaitsee kahden kilometrin päässä rannikosta joen suusta länteen. Kaupungin myöhempi paikka oli siitä noin 38 kilometriä koilliseen Hypanis-joen (nyk. Etelä-Bug) länsirannalla (46.6925°N, 31.90389°W) lähellä sen suuta, jossa se yhtyi Borystheneen suistoon. Siellä kaupunki oli rakennettu joenrannasta nouseville tasanteille, ja sitä suojasivat rotkot pohjois- ja lounaispuolelta.
pienoiskuva|vasen|Olbian arkeologista aluetta. Olbian kaupunkivaltion hallussa ollut alue oli suhteellisen suurikokoinen, ja sen kooksi on arvioitu yli 500 neliökilometriä. Alue sijaitsi pääosin ellei kokonaan Hypanis-joen länsipuolella. Kaupungin ympäristöstä on paikannettu yli sadan maaseutuasutuksen paikat. Seudun alkuperäiset asukkaat olivat skyyttejä Kallipidai- ja Alazones-heimoista.
Historia
Kaupunki perustettiin alun perin oletettavasti nykyiselle Berezanin saarelle. Siellä ollut asutus on saattanut olla lähinnä kauppa-asema (emporion). Mannermaalla ollut kaupunki syntyi noin vuonna 600 eaa. tai jonkin verran myöhemmin. Saarella ollut asutus tuli sen alaiseksi. Kaupungin varhaishistoria tunnetaan kuitenkin huonosti, ja sen useista nimistä ja nimimuodoista on erilaisia tulkintoja suhteessa sijaintipaikkoihin. Erään teorian mukaan saarella olleen asutuksen alkuperäinen nimi olisi ollut Borysthenes, ja myöhemmin koko kaupunki, jonka keskus oli mantereella, olisi tunnettu nimellä Olbia, vaikka myös vanha nimi säilyi käytössä.
Olbiasta olivat kotoisin muun muassa filosofit Bion (n. 335–245 eaa.) ja Sfairos (200-luku eaa.).
Rakennukset ja löydökset
Haudat pienoiskuva|Kurgan.
Maine Mariners (AHL)
1987–1992
Välittömästi edellisen joukkueen lopetettua sen tilalle tuli toinen Maine Mariners, kun Boston Bruins siirsi oman farmijoukkueensa, joka aiemmin oli toiminut kaksi vuotta nimellä Sherbrooke Jets, Portlandiin. Joukkueen yhteistyökumppani ECHL:ssa oli kauden 1991–1992 ajan Johnstown Chiefs Pennsylvanian osavaltion Johnstownissa. Kaudelle 1992–1993 Bruins siirsi farmijoukkueensa Rhode Islandin Providenceen ja sen nimeksi muutettiin tässä yhteydessä Providence Bruins.
Pannukakkujää
Pannukakkujäät voivat valtamerillä olla jopa kymmenen sentin paksuisia ja usean metrin levyisiä.
Onkivesi
Onkivesi on pohjois–eteläsuunnassa 28 km pitkä ja 2–8 km leveä, rantaviivaltaan hyvin rikkonainen järvi. Onkivettä pirstovat yli 200 saarta ja lukemattomat niemet ja lahdet, kuten Lapinlahti, Jynkänlahti, Leppälahti ja Onkilahdet. Saarista suurimpia ovat Myhkyrinsaari, Harkonsaari, Ulmansaari, Martikkalansaari ja Viitasaari. Järven osa-alueita ovat eteläiset Niskanselkä ja Karvaselkä, keskiosan varsinainen Onkivedenselkä sekä pohjoiset Paasiselkä ja Nerkoonselkä. Järven itärannalla sijaitsee Lapinlahden kirkonkylä. Järvi on hyvin matala, keskisyvyys on vain 3,17 m ja suurin mitattu syvyys 36,49 m. Kuten todettua, rantaviiva on hyvin mutkikas, ja sillä on pituutta 440 km.
Käsinsyöminen
Vasemman käden käyttö
Vasen käsi on perinteisesti ollut varattu näissä kulttuureissa fyysisesti ja mielellisesti epäpuhtaisiin toimiin, kuten siistiytymiseen ulostamisen jälkeen, jonka vuoksi sillä ei ole suotavaa koskea syötävään ruokaan. Esimerkiksi Intiassa, Malesiassa ja Sri Lankassa vasen käsi on varattu ulostamista varten. Keskisessä ja eteläisessä Afrikassa vasemmalla kädellä syöminen on niin ikään epäkunnioittavaa.
Sormien ja kämmenen laittaminen ruokaan
Käsin syödessä ruokaan tulisi useissa kulttuureissa, kuten Intiassa tai Malesiassa koskea vain sormenpäillä, eikä kämmen saisi koskettaa ruokaa. Joissain kulttuureissa, missä syödään lähes kaikki ruoka käsin, jotkin syöjät osaavat poimia eri sormilla eri ruokalajeja, jotta ruoat ja niiden maut eivät mene yhteisessä jaetussa tarjoiluastiassa sekaisin.
Käsinsyömisen vaikutukset
Käsin syöminen estää syöjää polttamasta kieltään, sillä ruokailija tuntee ruoan lämpötilan sormillaan.
Korpilampi-seminaari
Korpilampi-seminaari oli Korpilampi-hotellissa Espoossa 5.–6. syyskuuta 1977 pidetty talouspoliittinen seminaari, jonka kokoonkutsujana oli pääministeri Kalevi Sorsa. Paikalle oli kutsuttu Suomen poliittisten puolueiden, etujärjestöjen ja elinkeinoelämän eliitti, osanottajia oli 350. Myyttiseen maineeseen nouseessa kokouksessa synnytettiin poliittinen konsensus Suomen tulevasta talouspolitiikasta.
Stade Roland-Garros
Kentät
Court Suzanne Lenglen on alueen toiseksi suurin kenttä, jonne mahtuu 10 000 katsojaa. Kenttä rakennettiin vuonna 1994, ja sen alkuperäinen nimi oli Court A. Vuonna 1997 se nimettiin Ranskan menestyneimmän naistennispelaajan, Suzanne Lenglenin mukaan. Hän voitti naisten kaksinpelin Ranskan avoimissa kuusi kertaa, sekä nelinpelin kahdesti ja sekanelinpelin seitsemästi.
Lavola (Lappeenranta)
Kaupunginosaa rajaavat Salpausselänkatu ja Helsingintie pohjoisessa, Puolakatu, Tuomikatu ja Helsingintie idässä, valtatie 6 etelässä ja Salpausselänkatu lännessä. Lavolan naapurikaupunginosia ovat Uus-Lavola, Sammonlahti, Kourula ja Lentokenttä.
Elänne
Maantietoa
Järvessä on kolme saarta. Niiden yhteispinta-ala on 3,0 hehtaaria, mikä on noin 0,8 prosenttia järven kokonaispinta-alasta. Saarista Vuohisaari on suurin (1,3 ha ), Elännesaari toiseksi suurin (1,0 ha ) ja Herransaari on niistä pienin.
Pielavesi (järvi)
Pielaveden vedenlaatu on yleiseltä käyttökelpoisuusluokitukseltaan erinomainen; Murtoselän, Sammalisenselän ja Penttilänlahden ympäristön osalta hyvä.
Vesistösuhteet
Pielavesi (14.741.1.001) kuuluu Pielaveden lähialueeseen (14.741), joka on kolmannen jakovaiheen vesistö Kymijoen päävesistössä (14). Toinen jakovaihe on Pielaveden alue (14.74) ja ensimmäinen jakovaihe on Rautalammin reitin valuma-alue (14.7). Pielavesi on Pielaveden lähialueen laajin vakavesi. Sen ohella Pielaveden lähialueella on 20 vakavettä.
Kittholma
Historia
Vuonna 1953 anottiin veikkausvaroja uimalaitoksen perustamiseksi Kittholman rantaan. Hanke eteni kaupungin rakennustoimiston ja urheilulautakunnan annettua lausuntonsa. Terveydenhoitolautakunta antoi myönteisen lausunnon paikan vedenlaadusta, ja rakentaminen alkoi työllisyystyönä. Uimalaitos oli toiminnassa yli kymmenen vuotta.
Kaupunginvaltuustoon jätettiin aloite vuonna 1981, jossa toivottiin enemmän panostusta Vanhan sataman alueeseen, ja esitettiin että Pietarsaari elvytettäisiin takaisin merenkulkukaupungiksi. Vuonna 1984 valitun työryhmän seurauksena perustettiin muun muassa Vanha Satama oy, Jacobstads Wapen, FantaSea ja Vega-säätiö. Vuonna 1984 ja 1986 tehtyjen ruoppausten jälkeen Kittholmaan tehtiin pienvenesatama.
Finlaysonin tehtaankoulu
Finlaysonin tehtaankoulun oppilaita ovat olleet kirjailija Minna Canth sekä kauppias Gustaf Fredrik Ahlgren.